* НАЦРТ -

# На основу члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ број 4/17 и 5/19), Скупштина града Градишка на сједници одржаној \_\_\_\_\_\_\_\_\_\_\_ 2023. године д о н о с и

П Р О Г Р А М

уређења грађевинског земљишта за 2024. годину

# I - УВОД

Полазећи од чињенице да су уређење простора и комунална инфраструктура, једна од основних претпоставки за улагања на подручју града, односно за реализацију основних циљева постављених у Стратегији развоја града Градишка, Просторном плану општине Градишка и Урбанистичком плану Градишке, Урбанистичком плану Нове Тополе, Урбанистичком плану Горњих Подградаца и Урбанистичком плану за насељено мјесто Орахова, Програм уређења грађевинског земљишта (градског и осталог) за 2024. годину представља документ оперативне годишње реализације.

Програм уређења грађевинског земљишта доноси се на основу Закона о локалној самоуправи („Службени гласник Републике Српске“ 97/16, 36/19 и 61/21), а обухвата урбана подручја града Градишка одређена чл. 3, 57, 58 и 59. Одлуке о уређењу простора и грађевинском земљишту („Службени гласник града Градишка“ бр. 6/14, 1/17 7/17, 3/18, 8/18, 2/19, 7/19, 13/20 , 15/21 и 4/22).

Овим програмом ближе се утврђују врста и обим уређења земљишта и носиоци провођења Програма.

Програм уређивања грађевинског земљишта обухвата активности на припремању грађевинског земљишта, док је опремање грађевинског земљишта саставни дио Програма комуналне инфраструктуре:

- Припремање грађевинског земљишта за изградњу обухвата израду геодетских подлога, геомеханичка и друга испитивања земљишта, израду одговарајућих планских докумената и израду пројектно-техничке документације за изградњу објеката.

- Поступак припремања грађевинског земљишта почиње израдом одговарајућих планова, који служе као основ за опремање грађевинског земљишта и његово коришћење. Израда просторно-планске документације подразумијева претходно обављене припремне радове (геомеханичка и друга испитивања земљишта, геодетске подлоге, анализе и др.), а наставља се рјешавањем имовинских односа, а затим израдом одговарајуће пројектне документације потребне за изградњу инфраструктуре и објеката.

Реализација предметног програма, како са аспекта обима, тако и са аспекта динамике, зависиће од обима и динамике остварења градских изворних прихода.

II - САДРЖАЈ

У наставку текстуалног дијела овога програма, кроз табеларне прегледе дају се финансијски износи намјенских расхода како слиједи:

1. Планиране обавезе везане за просторно-планску документацију у 2024. години,

2. Планиране обавезе за израду пројектне документације у 2024. години,

3. Расходи за стручне услуге и

4. Трошкови уклањања објеката.

|  |  |
| --- | --- |
| 1. Израда просторно планске документације | |
| Израда Просторног плана града Градишка 2021-2041. године и Урбанистичког плана Градишке 2021-2041. године | 140.000,00 КМ |
| Израда Зонинг плана за пословну зону Лиман | 10.000,00 КМ |
| Израда Регулационог плана „Обилазница –Чатрња“ | 162.000,00 КМ |
| Израда Регулационог плана „Обилазница –Лисковац“ | 60.000,00 КМ |
| Израда Регулационог плана насеља „Сточна пијаца“ | 10.000,00 КМ |
| Измјена дијела Регулационог плана подручја зона 1,4 и 5 – западни дио градске зоне Градишке „Градишка-Запад“- (Блок Јединство) | 6.000,00 КМ |
| Измјена дијела Регулационог плана „Нова Топола – Исток“ | 6.000,00 KM |
| Измјена дијела Регулационог плана насеља Крошња | 6.000,00 КМ |
| Ревизија или измјена постојећих регулационих планова | 20.000,00 КМ |
| Израда урбанистичко-техничких услова и стручних елабората | 30.000,00 KM |
| Геодетски послови – цијепањe парцела и снимањe подлога | 20.000,00 КМ |
| **Израда просторно планске документације укупно** | **470.000,00 КМ** |

|  |  |
| --- | --- |
| 2. Израда пројектне документације | |
| Израда пројектно-техничке документације за изградњу инфраструктуре и објеката | 280.000,00 КМ |
| **Израда пројектне документације укупно** | **280.000,00 КМ** |

|  |  |
| --- | --- |
| 3. Расходи за стручне услуге | |
| Програмске услуге, трошкови техничког пријема, трошкови контроле техничке документације , трошкови надзора над извођењем објеката, успостављање ГИС система, мониторинг квалитете ваздуха (имисије) | 60.000,00 КМ |
| **Расходи за стручне услуге** | **60.000,00 КМ** |

|  |  |
| --- | --- |
| 4. Трошкови уклањања објеката | |
| Трошкови уклањања физички дотрајалих објеката | 10.000,00 КМ |
| **Трошкови уклањања објеката** | **10.000,00 КМ** |

|  |  |
| --- | --- |
| **1. Израда просторно планске документације укупно** | **470.000,00 КМ** |
| **2. Израда пројектне документације укупно** | **280.000,00 КМ** |
| 3. Расходи за стручне услуге | **60.000,00 КМ** |
| **4. Трошкови уклањања објеката** | **10.000,00 КМ** |
| **УКУПНО** | **820.000,00 КМ** |

Реализација предметног програма је планирана из изворних прихода града кроз приједлог буџета за 2024. годину.

###### III - НОСИОЦИ ПРОВОЂЕЊА ПРОГРАМА

Носиоци провођења програма су: Одјељење за просторно уређење и грађење и Одјељење за комуналне и стамбене послове.

###### IV - СТУПАЊЕ НА СНАГУ

Овај програм ступа на снагу осмог дана од дана објављивања у „Службеном гласнику града Градишка“.

Број: ПРЕДСЈЕДНИК

Датум: СКУПШТИНЕ ГРАДА

Градишка Миленко Павловић

О б р а з л о ж е њ е

ПРАВНИ ОСНОВ

Правни основ за доношење предложеног Програма уређења грађевинског земљишта је садржан у одредбама члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ бр. 4/17 и 5/19)

РАЗЛОЗИ ЗА ДОНОШЕЊЕ

Програмом уређења грађевинског земљишта за 2024. годину планирају се активности и средства за припремање грађевинског земљишта за градњу објеката у 2024. години.

У 2024. години планирана су средства за израду Просторног плана града Градишка 2021-2041. и Урбанистичког плана града Градишка 2021-2041, а у складу са закљученим уговором о јавној набавци. До краја 2023. године планира се плаћање 25% уговорене цијене, преостала средства се планирају у 2024. години. Програмом су предвиђена средства за израду регулационих планова уз везну саобраћајницу тзв. “Обилазница“, израду регулационих планова који су започети у 2023. години, те за ревизију постојеће просторно-планске документације. Програмом су предвиђена средства за израду пројектне документације за изградњу инфраструктурних објеката и јавних објеката на подручју града Градишка. Највећи дио планираних средстава за израду пројектне документације односи се на израду пројекта канализационе мреже са пречистачем и кућним прикључцима у Новој Тополи. Такође су предвиђена средства за даљи развој ГИС-а, мјерење квалитета ваздуха, одржавање споменика природе и уклањање физички дотрајалих објеката.

Средства предвиђена овим нацртом биће усклађена са нацртом Буџета града Градишка за 2024. годину.

ПРИЈЕДЛОГ

Предлаже се Скупштини града Градишка да утврди нацрт Програма уређења грађевинског земљишта за 2024. годину и исти упути у јавну расправу..

**ОБРАЂИВАЧИ:**

**Одјељење за просторно уређење и грађење**

**Начелник Одјељења**

**Саша Суботић**

**Одјељење за комуналне и стамбене послове**

**Начелник Одјељења**

**Ведран Кнежевић**

**ПРЕДЛАГАЧ:**

**ГРАДОНАЧЕЛНИК**

**Зоран Аџић**