**ПРИЈЕДЛОГ**

На основу члана 36. и члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,), Скупштина града Градишка на сједници одржаној \_\_\_\_\_\_\_\_\_\_2023. године донијела је:

**О Д Л У К А**

**о измјенама Програма борачко-инвалидске заштите и**

**заштите цивилних жртава рата за 2023. Годину**

**I**

У Програму борачко-инвалидске заштите и заштите цивилних жртава рата за 2023. годину („Службени гласник града Градишка“ број 15/22) у тачки I. став седам „Буџетом града Градишка, за борачко инвалидску заштиту и заштиту цивилних жртава рата укупно је предвиђено 390.000,00 КМ“, износ „390.000,00 КМ“ замјењује се износом „405.000,00 КМ“, а у наставку износ „197.000,00 КМ“ замјењује се износом „212.000,00 КМ“.

У истој тачки став осам „1. Помоћи корисницима и другим носиоцима борачко инвалидске заштите 197.000,00 КМ“ износ „197.000,00 КМ“, замјењује се износом „212.000,00 КМ“.

**II**

У тачки II. у у уводном дијелу износ „197.000,00 КМ“ замјењује се износом „212.000,00 КМ“.

У тачка 1. пасус седам у дијелу који се односи на рјешавање стамбених питања износ „127.000,00 КМ“, замјењује се износом „137.000,00 КМ“.

У тачки 3. пасус четири иза ријечи „За ове намене утрошиће се“ износ „20.000,00 КМ“, замјењује се износом „15.000,00 КМ“.

У тачки 5. пасус три иза ријечи „За ову намене утрошиће се“ износ „20.000,00 КМ“, замјењује се износом „30.000,00 КМ“.

**III**

Ова одлука ступа на снагу 8 (осам) дана од објављивања у „Службеном гласнику града Градишка“.

Број:\_\_\_\_\_\_\_\_\_\_ /23

Датум:\_\_\_\_\_\_\_\_\_\_\_године

Г р а д и ш к а

ПРЕДСЈЕДНИК

СКУПШТИНЕ ГРАДА

Миленко Павловић

**ОБРАЗЛОЖЕЊЕ**

Одлуке о измјенама Програма борачко-инвалидске заштите и

заштите цивилних жртава рата за 2023. годину

**ПРАВНИ ОСНОВ**

На основу члана 36. i члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,).

**РАЗЛОЗИ ЗА ИЗМЈЕНУ**

Програмом је планиран укупни буџет за борачко-инвалидску заштиту у износу од 390.000,00 КМ. Овом измјеном средства се повећавају за 15.000,00 КМ, то јесте на износ од 405.000,00 КМ. Од наведеног износа планирано је да се за буџетску ставку под контом 416 000 – Дознаке на име социјалне заштите које се исплаћују из буџета Републике, општина и градова, умјесто планираног износа од 197,000 КМ због повећања трошкова предлаже се износ од 212.000,00 КМ.

Разлози повећања се односи на износ намјењен за реализацију Програма борачко инвалидске заштите. У дијелу који се односи на Рјешавање стамбених питања планирани износ од 127.000,00 КМ повећава се на 137.000,00 КМ. Због тога што се на конкурс пријавило много више лица који имају потребу за новчану помоћ, а средстава је недовољно, па би овим повећањем удовољили већем броју захтјева. Претходне године је утрошено 133.600,00 КМ на рјешавање стамбених питања, а разматрано је 342 захтјева, а ове године је укупно разматрано 346 захтјева и утрошено 136.500,00 КМ, а планиран је мањи износ него претходне године, те због тога је ово повећање оправдано.

У дијелу који се односи на накнаду дијела трошкова сахране, због смањеног броја захтијева предвиђени износ од 20.000,00 КМ се смањује на 15.000,00 КМ, а наведена средства се усмјеравају на обиљежавање годишњица и помена и додаје се додатних 5.000,00 КМ, тако да се постојећи износ од 20.000,00 КМ повећава на 30.000,00 КМ због повећања трошкова одржавања помена.

**ПРИЈЕДЛОГ**

Из горе наведених разлога молимо да се Одлука о измјенама Програма борачко-инвалидске заштите и заштите цивилних жртава рата за 2023. годину усвоји у предложеном тексту.

**ОБРАЂИВАЧ** **ОВЛАШТЕНИ ПРЕДЛАГАЧ**

Одјељење борачко- инвалидске заштите Градоначелник

Начелник Одјељења Зоран Аџић

Дарко Десанчић