# ПРИЈЕДЛОГ –

# На основу члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ број 4/17 и 5/19), Скупштина града Градишка на сједници одржаној \_\_\_\_\_\_\_\_\_\_\_ 2023. године д о н о с и

**О Д Л У К У**

**о измјени Програма уређења грађевинског земљишта**

**за 2023. годину**

**I**

У Програму уређења грађевинског земљишта за 2023. годину („Службени гласник града Градишка“, број 16/22) тачка II мијења се и гласи:

Кроз табеларне прегледе дају се финансијски износи намјенских расхода како слиједи:

1. Планиране обавезе везане за просторно-планску документацију у 2023. години,

2. Планиране обавезе за израду пројектне документације у 2023. години,

3. Расходи за стручне услуге и

4. Трошкови уклањања објеката.

|  |  |
| --- | --- |
| 1. Израда просторно планске документације | |
| Израда Просторног плана града Градишка 2021-2041. године и Урбанистичког плана Градишке 2021-2041. године | 56.000,00 КМ |
| Израда Регулационог плана „Обилазница –Чатрња“ | 36.000,00 КМ |
| Измјена дијела Урбанистичког пројекта “Мањуреви-Стадин-Топлана“ | 6.000,00 KM |
| Измјена дијела Регулационог плана „Кеј“ | 6.000,00 КМ |
| Измјена дијела Регулационог плана подручја Центар града „Излаз на Саву“ | 6.000,00 КМ |
| Израда урбанистичко-техничких услова и стручних елабората | 40.000,00 KM |
| Геодетски послови – цијепањe парцела и снимањe подлога | 20.000,00 КМ |
| **Израда просторно планске документације укупно** | **170.000,00 КМ** |

.

|  |  |
| --- | --- |
| 2. Израда пројектне документације | |
| Израда пројектно-техничке документације за изградњу инфраструктуре и објеката | 130.000,00 КМ |
| **Израда пројектне документације укупно** | **130.000,00 КМ** |

|  |  |
| --- | --- |
| 3. Расходи за стручне услуге | |
| Програмске услуге, трошкови техничког пријема, трошкови контроле техничке документације , трошкови надзора над извођењем објеката, успостављање ГИС система, мониторинг квалитете ваздуха (имисије) | 65..000,00 КМ |
| **Расходи за стручне услуге** | **65.000,00 КМ** |

|  |  |
| --- | --- |
| **1. Израда просторно планске документације укупно** | **170.000,00 КМ** |
| **2. Израда пројектне документације укупно** | **130.000,00 КМ** |
| 3. Расходи за стручне услуге | **65.000,00 КМ** |
| **УКУПНО** | **365.000,00 КМ** |

**II**

Ова одлука ступа на снагу осмог дана од дана објављивања у „Службеном гласнику града Градишка“.

Број: ПРЕДСЈЕДНИК

Датум: СКУПШТИНЕ ГРАДА

Градишка Миленко Павловић

О б р а з л о ж е њ е

ПРАВНИ ОСНОВ

Правни основ за доношење предложене измјене Програма уређења грађевинског земљишта је садржан у одредбама члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ бр. 4/17 и 5/19).

РАЗЛОЗИ ЗА ДОНОШЕЊЕ

Укупна средства за израду просторно-планске документације, израду пројектне документације, расходи за стручне услуге и расходи за уклањање објеката у 2023. години била су предвиђена првобитним програмом у износу од 620.000,00 КМ, а наведеним измјенама износ је смањен на 365.000,00 КМ**.**

Средства за просторно-планску документацију у износу од 470 000,00 КМ су смањена на 170.000,00 КМ. До смањења је дошло јер су планирана средства за Просторни и Урбанистички план Градишке као и Регулационе планове „Обилазница-Чатрња“ и „Обилазница –Лисковац“, који су обимни планови са великим обухватима и њихова реализација односно плаћање услуге израде планова ће бити највећим дијелом планирана за 2024. години. Такође дошло је до прерасподјеле средстава у овој ставци, на начин да су смањена средства за израду просторно-планске документације, а повећана средства за израду урбанистичко-техничких услова за објекте јавне намјене и инфраструктурне објекте.

Расходи по основу коришћења роба и услуга смањени су са 70 000,00 КМ на 65.000,00 КМ. У ову ставку спада даљи развој ГИС-а као и мјерење квалитета ваздуха за које постоје закључени уговори на годишњем нивоу.

Повећање је изражено код израде пројектне документације, јер је ова ставка са првобитно планираних 80.000,00 КМ повећана на 150.000,00 КМ. До повећања је дошло због потребе за израдом техничке документације везане за изградњу објеката јавне намјене, саобраћајне и комуналне инфраструктуре.

ПРИЈЕДЛОГ

Предлаже се Скупштини града Градишка да утврди Приједлог Одлуке о измјени Програма уређења грађевинског земљишта за 2023. годину у предложеном тексту и исту упути у јавну расправу.

**ОБРАЂИВАЧИ:**

**Одјељење за просторно уређење и грађење**

**Начелник Одјељења**

**Саша Суботић**

**Одјељење за комуналне и стамбене послове**

**Начелник Одјељења**

**Ведран Кнежевић**

**ПРЕДЛАГАЧ:**

**ГРАДОНАЧЕЛНИК**

**Зоран Аџић**